Med Komisijo in sodelujočimi državami članicami je bila vzpostavljena nova mreža. V Bruslju je bilo organiziranih šest delavnic, katerih namen je bil zbrati vse sodelujoče strani in razviti metode za spodbujanje komuniciranja o razvoju na evropski ravni. Vse sodelujoče strani so trdno odločene, da bodo to mrežo ohranile tudi v prihodnje.

ELR 2015 je bilo za Evropsko komisijo in druge institucije EU skupna prednostna naloga na področju komuniciranja. Da bi ta kampanja dosegla veliko ljudi, je bila ustanovljena medinstitucionalna delovna skupina, notranja delovna skupina (v okviru Komisije) pa je zagotavljala skladnost sporočanja s poudarkom na skladnosti politik za razvoj. Usklajevalni sestanki z delovnima skupinama so bili ključni pri izmenjavi informacij, pripravljanju gradiva za ELR 2015 in organizaciji javnih razprav.

(c) ozaveščati o koristih razvojnega sodelovanja Unije ne le med prejemniki razvojne pomoči Unije, ampak tudi med njenimi državljani, in doseči širše razumevanje skladnosti politik za razvoj ter med državljani v Evropi in državah v razvoju spodbujati občutek skupne odgovornosti, solidarnosti in priložnosti v spreminjajočem se in soodvisnem svetu.

(b) spodbujati neposredno sodelovanje, kritično razmišljanje in dejavni interes državljanov Unije in zainteresiranih strani pri razvojnem sodelovanju, oblikovanju politik in njihovem izvajanju ter

(a) obveščati državljane Unije o politikah in ukrepih razvojnega sodelovanja Unije in njenih držav članic ter poudariti rezultate, ki jih je Unija na tem področju dosegla kot svetovni akter, in zavezanost nadaljnjemu igranju vodilne vloge pri razvoju v skladu z nastajajočim okvirom za obdobje po letu 2015;

V Sklepu št. 472/2014/EU Evropskega parlamenta in Sveta o Evropskem letu za razvoj (2015) (v nadaljnjem besedilu: sklep o ELR 2015) so bili opredeljeni trije cilji:

Glede na to ozadje je Evropska unija usklajevala inovativno komunikacijsko kampanjo o razvoju, katere cilj je bil te svetovne odločitve približati evropskim državljanom in njihovemu vsakdanjemu življenju. Da bi kampanja zajela čim več ljudi, so bile organizirane pripravljalne konference. Vsi partnerji – vključno z državami članicami, institucijami EU, mednarodnimi organizacijami, civilno družbo in zasebnim sektorjem – so se strinjali, da bi morala biti kampanja praznik razvojnega sodelovanja za številne zainteresirane strani.

Evropsko leto za razvoj (v nadaljnjem besedilu: ELR 2015) je bilo prvo evropsko leto, posvečeno zunanjim odnosom. Nastopilo je v pomembnem trenutku za glavne odločitve na področju mednarodne politike: razvojne cilje tisočletja so kot del agende za trajnostni razvoj do leta 2030, sprejete septembra 2015 na Generalni skupščini Združenih narodov, zamenjali cilji trajnostnega razvoja. Velik napredek je bil dosežen julija 2015, ko je bila sprejeta agenda za ukrepanje o svetovnem okviru za financiranje trajnostnega razvoja iz Adis Abebe. Nazadnje je 195 držav na konferenci Združenih narodov o podnebnih spremembah v Parizu (COP21) decembra 2015 sprejelo prvi univerzalni, pravno zavezujoč svetovni dogovor o podnebnih spremembah.

Zaradi neinstitucionalnih partnerstev je bila kampanja zelo raznovrstna in dinamična. V koalicijo v zvezi z ELR 2015 so bili vključeni mednarodne organizacije, lokalni organi, skupine civilne družbe, zasebni sektor, akademiki in mladinske organizacije.

1.5.Rezultati Eurobarometra o razvoju

Izvedeni sta bili dve raziskavi Eurobarometra, in sicer po ena ob začetku in koncu kampanje. Njun namen je bil oceniti javno mnenje o razvojnih temah in zaznati morebitne spremembe tega odnosa v zadevnem letu. Raziskava Eurobarometra o razvoju iz leta 2016 je pokazala jasno povečanje deleža državljanov, ki podpirajo razvoj (s 85 % na 89 %), in potrdila, da se je znanje evropske javnosti o novih ciljih trajnostnega razvoja izboljšalo, pri čemer je 36 % udeleženih v raziskavi navedlo, da so za te cilje že slišali ali da so brali o njih. V zvezi s samim ELR 2015 je raziskava Eurobarometra pokazala, da se je stopnja poznavanja z začetnih 12 % januarja 2015 do konca leta povišala za 50 %.

2.IZVAJANJE NA DECENTRALIZIRANI RAVNI

V Sklepu o ELR 2015 je navedena potreba po širši podpori razvoju, saj so „[z]a ozaveščanje državljanov o razvojnih vprašanjih [] odgovorne predvsem države članice“. Obenem je bilo doseženo soglasje glede pomena večstranskega partnerstva za zmožnost držav članic, da dosežejo cilje evropskega leta.

2.1.Sodelovanje z državami članicami EU

Sodelovanje z državami članicami EU je postalo temelj kampanje pri vzpostavljanju mreže komunikatorjev razvoja. Nacionalni delovni program ELR 2015 je izvedlo 25 držav članic. ELR 2015 je ponudilo priložnost za osredotočenje na rezultate razvojnih ciljev tisočletja in agendo o ciljih trajnostnega razvoja do leta 2030 ter povečanje zanimanja za razvojna vprašanja in njihovo reševanje. V vseh državah članicah EU skupaj je bilo organiziranih približno 3 828 dogodkov, ki se jih je udeležilo 1 923 240 obiskovalcev.

Organizirane so bile zelo različne dejavnosti: od posebnih dni razvoja, kulturnih prireditev ter televizijskih in radijskih programov do literarnih, fotografskih in videonatečajev, konferenc in izobraževalnih dogodkov. Informacijske pisarne Evropskega parlamenta so v državah članicah organizirale 35 dogodkov, seminarjev in razprav o razvojnih vprašanjih, ki so se jih mnogokrat udeležili evropski poslanci.

Poseben poudarek je bil na izobraževanju, namenjenem mladim. Komisija je pripravila izobraževalno gradivo o razvoju, ki vsebuje priročnik za učitelje, 12 načrtov učne ure in knjižico z vprašanji v 23 jezikih EU. To izobraževalno gradivo se je prek ministrstev za šolstvo razdeljevalo izobraževalnim ustanovam, predvsem srednjim šolam, prek ministrstev za izobraževanje pa tudi univerzam in sindikatom učiteljev. Številne države članice so imenovale nacionalne ambasadorje, katerih priljubljenost je bila ključna pri povečanju dosega kampanje.

V vseh državah članicah so bila vzpostavljena medijska partnerstva; skupaj je kampanjo podpiralo 45 takih partnerstev, ki so – zlasti na Irskem, v Španiji in Avstriji – prispevala nekaj prepričljivih primerov, kako nagovoriti mlada občinstva.

Dobre novice za Evropo – poseben dan

Komisija je pri podpori vrste posebnih evropskih razvojnih dni, ki so se obeležili v 19 državah članicah, tesno sodelovala z dansko nevladno organizacijo Najboljše novice iz sveta, da bi se širila pozitivna sporočila o razvojnem sodelovanju EU in napredku, ki je bil opažen v partnerskih državah.

Za obeležitev priložnosti je bil ustvarjen poseben časopis v vseh jezikih EU s skupno naklado 250 000 izvodov. Razdeljevanje časopisa, ki je bilo v domeni prostovoljcev in je v večini primerov potekalo v sodelovanju s partnerji iz zasebnega sektorja, je še povečalo domet te kampanje. Evropski razvojni dnevi so bili pogosto organizirani v povezavi z mednarodnimi dnevi, kot je svetovni dan ukrepanja za svetovne cilje, ali drugimi nacionalnimi priložnostmi.

2.2.Sodelovanje s civilno družbo ter izobraževanje in ozaveščanje o razvoju (DEAR)

Evropsko združenje civilne družbe, ki ga vodi konfederacija CONCORD, je ELR 2015 izkoristilo kot priložnost, da državljane EU spodbudi h kritičnim razpravam in dejavnemu sodelovanju v zvezi s pravičnostjo po svetu. Konfederacija CONCORD je v 15 mesecih dodelila posredovana nepovratna sredstva 17 manjšim projektom, ki so se izvedli v 20 evropskih državah ter dosegli približno 17 milijonov ljudi na lokalni, nacionalni, evropski in svetovni ravni. Ob koncu leta 2015 je objavila knjižico priporočil za politike.

Civilna družba je bila v kampanjo dodatno vključena prek zahtev za upravičence do izobraževanja in ozaveščanja o razvoju v vseh 28 državah članicah, da v programih za leto 2015 upoštevajo ELR 2015. Med rezultati so bili fotografske razstave in natečaji, filmski in glasbeni festivali, literarni natečaji, poletni tabori o razvoju, razstave, kulturne prireditve in forumi za učitelje.

2.3.Na mednarodnem prizorišču: delo z mednarodnimi organizacijami

V kampanji so imeli pomembno vlogo Združeni narodi in Svetovna banka, ki so prispevali k spletnemu mestu, sourejali družbene medije in širili ozaveščenost o kampanji v Uniji in zunaj nje. Regionalni informacijski center ZN za Evropo (UNRIC) je imel kot koordinator vse leto posebno dragoceno vlogo. Z objavami, zgodbami in napovedmi dogodkov na spletnem mestu ELR 2015 ter sourejanjem računov na družbenih medijih ELR 2015 je k izvedbi kampanje prispevalo 15 agencij ZN.

Med številnimi skupnimi dogodki so bili v Bruslju organizirani srečanje mladih z generalnim sekretarjem ZN Ban Ki Munom v centru Bozar, dan ZN na trgu Grand Place, promocija pri predvajanjih v okviru pobude Ciné-ONU in konferenca o ciljih trajnostnega razvoja v okviru prireditve „Quinzaine de la Solidarité internationale“. Svetovna banka je v okviru ELR 2015 podprla mednarodni konferenci o razvojnem sodelovanju z naslovom „Zavzemi se. Sodeluj. Deli izkušnje“ (Litva) in „Nadgradnja ekonomskega opolnomočenja žensk prek razvojnega okvira za obdobje po letu 2015“ (Poljska).